**שם הקורס:** איך מזהים יצירת אמנות: על היוצרים, הקהל ומה שביניהם

**שם המרצה:** ד"ר אהד זהבי

**היקף הקורס בנ"ז:** 4

**היקף הקורס בשש"ש:** 2

**סוג הקורס:** סמינר

**שנת הלימוד:** ג/ד

**סמסטר:** א

**תמצית הקורס ומטרותיו:**

מקובל לחשוב על יצירת האמנות בזיקה ליוצר, שמחולל אותה ויוצק בה תוכן, ולקהל, שחווה אותה ועומד על פשרה. בסמינר זה נבחן בעיון את מערכת היחסים המורכבת בין שלושת היסודות הללו – היוצר, היצירה והקהל – ונערער על עצם ההנחה שמדובר ביסודות יציבים וברורים. האם בכלל יש יוצרים, או שהם עצמם יצירה של מישהו או של משהו אחר? האם יצירת האמנות קיימת כשלעצמה, או שהיא קמה רק בעקבות מעשה פרשנות? האם משמעותה נגזרת ממניעיו ומכוונותיו של האמן היוצר, או שהיא תלויה כל כולה בתגובותיו של הקהל? ומה יכול, בעצם, הקהל לעשות לנוכח יצירת אמנות: האם הוא אמור לחוות אותה, להבין אותה, לפרש אותה – או שיש לו חירות לעשות ביצירה כרצונו?

מתוך כך יתנסחו להן שאלות רחבות יותר: על טיבו של השדה האמנותי ועל יחסי הכוחות בין העמדות השונות שהוא מאפשר, על תפקידם של מוסדות האמנות – דוגמת האקדמיה לאמנות, המוזיאון והגלריה – בכינון היצירות, בביות היוצרים ובניהול קהל הצופים, ועל הכוח האדיר המצוי בידי מבקרי האמנות ופרשניה. את מכלול השאלות הללו נבחן בעזרת הוגים דוגמת פייר בורדייה, מישל פוקו, רולאן בארת, סטנלי פיש, סוזן זונטג, ז'יל דלז, ז'אק רנסייר ואירית רוגוף, ובעזרתם גם נברר, באופן מעשי, איך אפשר ואיך ראוי לכתוב על יצירת אמנות (אם בכלל אפשר לזהות אותה) או על יוצר (אם בכלל יש דבר כזה).

**תוצרי למידה:**

בסיום מוצלח של הקורס כל סטודנט וכל סטודנטית

1. יכירו היטב שורה של טקסטים מתקדמים בביקורת התרבות החזותית.
2. ידעו לחקור באמצעים מגוונים, תיאורטיים ומעשיים גם יחד, נושא ממוקד בתרבות חזותית.
3. ידעו להתוות שיטת חקירה מהודקת ולנסח עמדה מחקרית.
4. ינסחו עבודה כתובה או יעצבו אובייקט שמבוססים על חקירה מעמיקה ומבטאים עמדה ברורה.

**מהלך הקורס על פי מפגשים:**

|  |  |
| --- | --- |
| מפגש | נושא |
| 1 | עיון ודיון בטקסטים מרכזיים מרשימת המקורות: דיונים משותפים בהנחיית המרצה |
| 2 | עיון ודיון בטקסטים מרכזיים מרשימת המקורות (המשך) |
| 3 | עיון ודיון בטקסטים מרכזיים מרשימת המקורות (המשך) |
| 4 | הגשה I – הצגת אובייקט שמתייחס לפחות לשניים מהטקסטים שנדונו בשיעורים הראשונים |
| 5 | בחירת נושא לעבודה, חקירה ראשונית, איסוף חומרים וגיבוש הצעת פרויקט: דיונים משותפים בהנחיית המרצה, עבודה ביחידוּת ובקבוצות, פגישות אישיות |
| 6 | בחירת נושא לעבודה, חקירה ראשונית, איסוף חומרים וגיבוש הצעת פרויקט (המשך) |
| 7 | בחירת נושא לעבודה, חקירה ראשונית, איסוף חומרים וגיבוש הצעת פרויקט (המשך) |
| 8 | בחירת נושא לעבודה, חקירה ראשונית, איסוף חומרים וגיבוש הצעת פרויקט (המשך) |
| 9 | הגשה II – הצעת פרויקט מפורטת |
| 10 | הכנת העבודה: דיונים משותפים בהנחיית המרצה, עבודה ביחידוּת ובקבוצות, פגישות אישיות |
| 11 | הכנת העבודה (המשך) |
| 12 | הכנת העבודה (המשך) |
| 13 | הגשה III – הצגה של חלק מהעבודה שהיקפו כשליש מהפרויקט השלם |

**נהלי נוכחות:** על כל סטודנט/ית להשתתף ב-75% ממפגשי הקורס לפחות**.**

**שיטת ההוראה:** דיונים משותפים בהנחיית המרצה, מפגשים אישיים, עבודה ביחידוּת ובקבוצות, הגשות ביניים.

**מטלות הסטודנטים/יות במהלך הקורס:** שלוש הגשות ביניים (הצגת אובייקט בתגובה לטקסטים, הצעת פרויקט והצגה של שליש מהעבודה) והגשה סופית של עבודת סמינר.

**אופן חישוב הציון לסטודנט/ית:** 10% הגשה ראשונה (הצגת אובייקט שמתייחס לפחות לשניים מהטקסטים שקראנו), 15% הגשה שנייה (הצעת פרויקט מפורטת), 15% הגשה שלישית (הצגה של חלק מהעבודה שהיקפו כשליש מהפרויקט השלם), 60% עבודה סופית.

**רשימת קריאה (ביבליוגרפיה):**

בארת, רולאן, ומישל פוקו. "מות המחבר" ו"מהו מחבר?" תרגום: דרור משעני. תל אביב: רסלינג, 2005.

בורדייה, פייר. "אבל מי יצר את ה'יוצרים'?" תרגום: ניצה בן-ארי. שאלות בסוציולוגיה. תל אביב: רסלינג, 2005. 205-193.

בורן, דניאל. "תפקיד הסטודיו." טרמינל 7 (1998): 7, 24.

בישופ, קלייר. "אנטגוניזם ואסתטיקת יחסים." תרגום: עלמה מיקולניסקי. פקטורי. מוזיאון בת ים לאמנות עכשווית, 2009. 62-40.

בנימין, ולטר. "המחבר כיצרן." ביקורת ומראית-עין: מבחר כתבים על ספרות ותיאטרון. תרגום: טלי קונס. תל אביב: רסלינג, 2015. 47-25.

חינסקי, שרה. מלכות ענווי ארץ: הדקדוק החברתי של שדה האמנות הישראלי. עורך: יגאל נזרי. רמת גן: הקיבוץ המאוחד, 2015. 52-45.

סונטאג, סוזן. "נגד פרשנות." תרגום: מיכל זמיר. המדרשה 12 (2009): 39-29.

פאנופסקי, ארווין. "איקונוגרפיה ואיקונולוגיה: מבוא לחקר אמנות הרנסנס." תרגום: אביעד שטיר. המדרשה 12 (2009): 81-69.

פוקו, מישל. סדר השיח. תרגום: נעם ברוך. תל אביב: בבל, 2005.

פיש, סטנלי. "איך מזהים שיר כשנתקלים בו." יש טקסטים בשיעור הזה? סמכותן של קהילות פרשניות. תרגום: אילת אטינגר ואהד זהבי. תל אביב: רסלינג, 2012. 222-205.

רוגוף, אירית. "מהו תיאורטיקן?" בצלאל, כתב עת לתרבות חזותית וחומרית 2 (2015).

Bennett, Tony. "Art and Politics: The Theory of the Invisible." The Birth of the Museum: History, Theory, Politics. London: Routledge, 1995. 163-173.

Bourdieu, Pierre. "The Historical Genesis of a Pure Aesthetic." The Field of Cultural Production: Essays on Art and Literature. Cambridge: Polity Press, 1993. 254-266.

Buren, Daniel. "Function of the Museum." Artforum12.1 (1973): 68.

Deleuze, Gilles, and Félix Guattari. "Introduction: Rhizome." A Thousand Plateaus. Minneapolis: University of Minnesota press, 1987. 3-25.

Rancière, Jacques. The Emancipated Spectator. Trans. Gregory Elliott. London: Verso, 2009. 1-23.